bariumsulfid
Store norske leksikon,Realfag,Kjemi,Uorganisk kjemi
Bariumsulfid er en kjemisk forbindelse av grunnstoffene barium og svovel. Det har kjemisk formel BaS.
Bariumsulfid finnes som et hvitt pulver som løser seg i vann under hydrolyse. Det fremstilles ved å varme bariumsulfat opp med kull og tjener som utgangsprodukt for fremstilling av andre bariumforbindelser. Reaksjon mellom løsninger av bariumsulfid og sinksulfatløsning gir utfelling av tungt løselig bariumsulfat og sinksulfid, som illustrert i følgende reaksjonsligning:BaS + ZnSO4 = BaSO4 + ZnSDenne blandingen er kjent som hvit malerfarge under navnet litopon. Litopon utmerker seg ved stor dekkevne (barytthvitt).Bariumsulfid som har innebygd små mengder av forurensninger i krystallstrukturen, har den egenskapen at det etter forutgående belysning fortsetter å lyse (fosforescens). Av den grunn brukes bariumsulfid i fosforescerende stoffer (se fosforer). Den første som iakttok dette var en skomaker og alkymist, Vincentius Casciarolus fra Bologna omkring år 1600.Bariumpolysulfid, BaSx>1, brukes mot skadeinsekter på blomster, grønnsaker, frukttrær og vinstokker. Les mer i Store norske leksikon bariumsulfat bariumkarbonat